Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7241

12. évfolyam A Történelem tanulásának céljai a 12. évfolyamon Az írásos és szóbeli forrásokból történelmi ismeretek megszerzése és megtanulása, következtetések megfogalmazása, különböző típusú forrásokból származó információk összehasonlítása. Fogalmak azonosítása, helyes használata. A történelmi valóság és a fikció megkülönböztetése egymástól. Információk gyűjtése és következtetések levonása egyszerű statisztikai táblázatokból, diagramokból, grafikonokból, kronológiákból. A Jugoszlávia elleni támadás során Teleki Pál szerepének megítélése, annak elérése, hogy, öngyilkossága kapcsán értsék meg a tanulók, hogy vannak olyan kiélezett élethelyzetek és konfliktusok, amelyek rávilágítanak az erkölcsi értékminőségek és az emberi helytállás jelentőségére. Magyarország második világháborús részvétele kapcsán annak megítélése, hogy haladhat-e egy ország kényszerpályán, és egy kis országnak mekkora lehet a politizálási mozgástere. Ismeretek elsajátítása a határon túli magyarság történetéről és kultúrájáról, a magyarországi nemzetiségek, köztük a romák életéről, életkörülményeiről. A XX. század nagy hatalmi és értékkonfliktusai között a magyarországi zsidóság XX. századi tragédiájáról, a zsidóüldözésről, a Holocaustról és a népirtásról, a kitelepítésekről és a kommunizmus okozta károkról, az ember csinálta éhínségekről, a gulágokról, a munkatáborokról ismeretek szerzése és megtanulása. A XX. századi magyar társadalmi fejlődésről és a polgárosodás útjairól, buktatóiról, a vállalkozásokról, az intézményrendszerek létrejöttéről és a cselekvő polgár lehetőségeiről ismeretek szerzése. A globális problémák, a túlnépesedés, a civilizációk eltérő fejlődése és értékbeállítódása, a vallások közötti átjárhatóság (ökumené), a geopolitikai irányváltások, a világ glóbuszközpontúvá válásából eredő problémák megismerése. A kommunikációs képesség fejlesztése a XX. századi történelmi témák kapcsán az erkölcsről, a szexualitásról, a munkavállalásról, a halálbüntetésről és egyéb társadalmi jelenségekről. Az Európai Unió fejlődéséről információk szerzése. A pozitív magyarságkép, az europier magatartás és pozitív Európa-kép kialakítása. Annak elérése, hogy alakuljon ki bennük a Magyarországon európainak lenni, Európában magyarnak lenni identitás. A polgári demokratikus államberendezkedésről szóló ismeretek birtokában a demokrácia, a humanizmus, a szociális és vallási felelősség, a jogtudat, a normakövető magatartás iránti beállítódás erősítése. A XX. század második felében a magyarság történelmének sorsfordulóinak (1956) és tragédiáinak (Voronyezs, Holocaust) felismerése. Az 1990 utáni rendszerváltozás értékelése, az intézményrendszer és a többpártrendszer, az önkormányzatiság, a szabad véleménynyilvánítás és szólásszabadság, a vállalkozás és cselekvés lehetőségek megismerése. Különbségek és egybeesések felismerése az egyetemes és a magyar történelmi események között. A történelmi események közötti okok és következmények felismerése. Különböző típusú okok és következmények megkülönböztetése, a lényeges és lényegtelen közötti különbségek felismerése. Önálló kérdések megfogalmazása az okokról és következményekről. Aktuális jelenkortörténeti események történelmi előzményeinek bemutatása. A legfontosabb állam- és alkotmányjogi fogalmak (pl. alkotmány, parlament, képviseleti rendszer, szavazati jog, hatalommegosztás) megtanulása. Történelmi események és jelenségek problémaközpontú bemutatása. A gazdaság, gazdaságpolitika, anyagi kultúra közötti különbségek megismerése, a modern demokráciák működésének megismerése, politikai intézmények, eszmék, ideológiák áttekintése, a nemzetközi konfliktusok és együttműködések rendszerének megértése, TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. A II. VILÁGHÁBORÚ TÖRTÉNETE ISMERETEK TANULÁSA A II. VILÁGHÁBORÚ TÖRTÉNETÉRŐL 2006/20/II. szám 1. A második világháború hadtörténete Ismeretek tanulása a második világháború hadtörténetéről, a hadi események, a fontosabb hadmozdulatok történelmi időben és térben való ábrázolása, térképről való leolvasása. A győzelmek és vereségek hatása egy-egy ország belpolitikai életére. Tudja, milyen történelmi események kapcsolódnak a következő dátumokhoz:

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes